Diari Oficial de la Generalitat Valenciana


Sumari del DOGV 8497, del 01-03-2019 (2019/1956)

RESOLUCIÓ de 18 de febrer de 2019, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es fan públiques les tarifes d'aplicació per a les obres encomanades per la Generalitat a l'empresa pública Valenciana d'Aprofitament Energètic de Residus, SA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8497

Data del DOGV
:   01-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1956


Data del document
:   18-02-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 18 de febrer de 2019, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es fan públiques les tarifes d'aplicació per a les obres encomanades per la Generalitat a l'empresa pública Valenciana d'Aprofitament Energètic de Residus, SA. [2019/1956]  
D'acord amb el que disposa l'article 4, apartat 9, de la Llei 12/2010, de 21 de juliol, de la Generalitat, de mesures urgents per a agilitar el desenvolupament d'activitats productives i la creació d'ocupació, per la qual s'estableix el règim jurídic de la societat mercantil Valenciana d'Aprofitaments Energètics de Residus, SA (VAERSA), l'import de les obres, dels treballs, projectes, estudis, subministraments, i la prestació de serveis realitzats per VAERSA, que els encomane l'Administració de la Generalitat o els poders adjudicadors que en depenen, s'ha de determinar aplicant a les unitats executades les tarifes corresponents, i en l'últim paràgraf de l'apartat 9 estableix «Les tarifes han de ser elaborades i aprovades per l'Administració de la Generalitat, en la forma que es determine reglamentàriament.»  
  
Addicionalment, la clàusula setena del Conveni de col·laboració de la Generalitat, en matèria d'actuacions de la seua competència amb el mitjà propi instrumental Valenciana d'Aprofitaments Energètics de Residus, SA, de data 22 de febrer de 2000, determina que l'aprovació de noves tarifes, la de modificació de les existents i la de les fórmules de revisió, les ha de fer l'Administració agrària i ambiental de la Generalitat.  
Davant la falta de desenvolupament normatiu i la necessitat que l'empresa VAERSA, dispose d'unes tarifes per a la realització dels treballs en els quals puga actuar com mitjà propi de l'Administració, es va constituir la comissió interdepartamental per a l'elaboració de les tarifes el 17 de juliol de 2013.  
Mitjançant la Resolució de 3 de febrer de 2011, de la Conselleria de Medi Ambient, Aigua, Urbanisme i Habitatge, per la qual es fan públiques les tarifes d'aplicació per a les actuacions encomanades per la Generalitat a l'empresa pública Valenciana d'Aprofitament Energètic de Residus, SA (VAERSA), es va acordar fer públic que les tarifes d'aplicació en les actuacions ordenades a l'empresa VAERSA són les tarifes TRAGSA 2007, amb les actualitzacions que pertoquen en els termes formulats per la comissió mixta prevista en la clàusula setena del conveni de referència.  
En la reunió de data 18 de desembre de 2018, la comissió interdepartamental per a l'elaboració de tarifes VAERSA ha acordat l'actualització de tarifes per a encàrrecs d'obres.  
En conseqüència, i a proposta del president de la comissió mixta per a l'elaboració de tarifes VAERSA, s'acorda:  
  
Primer  
Deixar sense efecte que les tarifes d'aplicació en les actuacions ordenades per a encàrrecs d'obres a l'empresa VAERSA siguen les tarifes TRAGSA 2007 amb les actualitzacions que pertoquen.  
  
Segon  
Assumir les tarifes TRAGSA 2018 per a treballs forestals i ambientals, grup F, i seguretat i salut laboral, grup L, per a aplicar el mitjà propi VAERSA, introduint-hi les modificacions següents:  
  
· Els preus de mà d'obra reflectits en cada unitat d'obra s'han de considerar els equivalents aprovats per a VAERSA.  
· Els preus simples de maquinària i materials s'han de considerar els previstos en la tarifa TRAGSA vigent. Els rendiments d'execució han de ser els de la tarifa TRAGSA vigent.  
· Les despeses generals, els costos indirectes i el coeficient compensatori d'IVA, han de ser els aprovats per a VAERSA.  
  
Els costos indirectes justificats per VAERSA per a encàrrecs d'obra, que engloba conceptes de personal de coordinació, instal·lacions, casetes i magatzems a peu d'obra, eines i equips auxiliars, material d'oficina, telefonia i un concepte genèric d'altres, és el següent:  
  
  
 Totals  
Producció d'encàrrecs d'obres 2017 54.611.792,72  
Costos indirectes 655.649,44  
% sobre producció 6,24 %  
  
  
Les despeses generals justificades per VAERSA, que engloben conceptes de funcionament d'oficines generals, personal d'estructura, serveis generals, sistemes d'informació, auditoria i consultoria, formació, etc.  
  
Compte de resultats 2017 Totals  
Producció tot VAERSA 2017 75.487.803,20 -  
Despeses generals 3.521.371,20 -  
% Despeses generals sobre producció 6,87 %  
  
  
  
L'IVA suportat en aplicació de la Llei 28/2014, de l'IVA, pel qual no generen cap impost les prestacions de servei del mitjà propi, justificat per VAERSA, puja a:  
  
2017 VAERSA  
Producció departaments de producció no subjecta a impostos 89.515.649,58 -  
Quota d'impostos suportats fiscalment no deduïbles 1.046.973,79 -  
Coeficient per a l'actualització de preus simples 1,0306  
  
  
  
Aquest coeficient s'ha d'aplicar als preus simples del pressupost.  
La nova estructura del pressupost de tarifes és:  
  
Costos directes A  
% Costos indirectes (s/A) B  
% Despeses generals (s/ A+B) C  
Total pressupost d'execució material (A+B+C) D  
IVA, IGIC, IPSI (s/D) E  
Total pressupost d'execució per administració (D+E) F  
  
  
  
Tercer  
L'aplicació de les noves tarifes s'efectuarà per a tots aquells expedients la data d'inici dels quals siga a partir de la data de publicació d'aquesta resolució en el Diari Oficial de la Generalitat Valenciana.  
  
València, 18 de febrer de 2019.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.